মূলসুঁতিলৈ ঘূৰি অহা এন ডি এফ বিৰ চাৰিওটা গোট আৰু এবছুৱে আগন্তুক বিটিচি নিৰ্বাচনত হাগ্ৰামা নেতৃত্বাধীন বি পি এফক কোনো ধৰণে ক্ষতিগ্ৰস্ত কৰিব নোৱাৰে বুলি আজি মন্তব্য কৰিছে সমাজ কল্যাণ মন্ত্ৰী প্ৰমিলা ৰাণী ব্ৰহ্মই।
সংবাদ মাধ্যমৰ আগত মন্তব্য প্ৰকাশ কৰি ব্ৰহ্মই কয় যে আত্মসমৰ্পণ কৰা এন ডি এফ বিৰ সদস্য সকলৰ নিৰ্বাচনত প্ৰতিদ্বন্দ্বিতা কৰাৰ সম্পূৰ্ণ অধিকাৰ আছে।
এন ডি এফ বিৰ গোট চাৰিটাই যাৰ লগত বিচাৰে তাৰ লগতেই থাকিব পাৰিব বুলিও বি পি এফৰ নেত্ৰীগৰাকীয়ে উল্লেখ কৰে।
বড়ো ছাত্ৰ সংগঠন এবছু সম্পৰ্কেও মন্ত্ৰীগৰাকীয়ে কেতবোৰ গুৰুত্বপূৰ্ণ মন্তব্য কৰে। তেওঁ কয় যে পৰিবেশ বেলেগ হ'লহেতেন যদিহে এবছু আমাৰৰ লগত থাকিল হৈ, কিন্তু আমি প্ৰত্যাহ্বান গ্ৰহণ কৰিবলৈ সাজু আছো।
বি পি এফে বিটিচি নিৰ্বাচন সময়মতে অনুষ্ঠিত কৰাৰ পক্ষত আছে আৰু নিৰ্বাচনত বিজেপি-অগপৰ সৈতে মিত্ৰজোঁটতে প্ৰতিদ্বন্দ্বিতা আগবঢ়োৱা হ'ব বুলি মন্তব্য কৰে ব্ৰহ্মই।
বিজেপিক চাৰিখন আৰু অগপক এখন আসন এৰি দিব বুলিও জানিবলৈ দিয়ে।
উল্লেখযোগ্য যে ২৭ জানুৱাৰিত ঐতিহাসিক বড়ো চুক্তি স্বাক্ষৰ কৰা এন ডি এফ বিৰ চাৰিওটা গোটে লগ লাগি নতুন আঞ্চলিক ৰাজনৈতিক দল গঠন হ'ব বুলি চৰ্চা চলি থকা বিষয়টো সন্দৰ্ভত ব্ৰহ্মই মন্তব্য কৰি কয়, 'যদি তেওঁলোকে নিৰ্বাচনত অৱতীৰ্ণ হয় তেন্তে তেওঁলোকক আদৰণি জনাইছো'।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
